Publication: Magyar Közlöny
Issue: MK-2001-85 (Year: 2001, Number: 85)
Era: 1990-2004
Section: lakásigénye kielégítése érdekében a lakáscélú állami támogatásokról szóló 12/2001. (I. 31.) Korm. rendeletet
Paragraph Index: 9

(2) Az R. 5. §-ának (2) bekezdése a következő d) ponttal egészül ki: (A kedvezmény a következő célokra nyújtható:) „d) a három vagy több gyermeket eltartók 2001. augusztus 1-jét megelőzően már tulajdonában lévő lakás értékesítése, és helyette nagyobb hasznos alapterületű és legalább egy lakószobával több szobaszámú, továbbá legalább komfortos lakás vásárlása esetén, ez utóbbi lakóingatlan megvásárlásához, ha az értékesített lakás az eltartóknak legalább 50% arányú tulajdonában állt, továbbá, ha az értékesített lakás teljes vételárát a vásárlására fordítják. A kedvezmény igénybevételével megvásárolt lakóingatlanban az eltartók tulajdoni hányada nem lehet kevesebb, mint az értékesített lakásban volt.”

Source: https://magyarkozlony.hu/hivatalos-lapok/88b131022d764c6229fe871a2845c944e31ac7ec/dokumentumok/015d72bf261a45e1795d1ef9113f5d227487827e/letoltes